[bookmark: _GoBack]Társulási megállapodás 6. sz. módosítása
(tervezet)

amely létrejött egyrészről Tolna Város Önkormányzata (7130 Tolna, Hősök tere 1. képviseli: Appelshoffer Ágnes polgármester),
másrészről Bogyiszló Község Önkormányzata (7132 Bogyiszló, Kossuth u. 28., képviseli: Tóth István polgármester)
Fácánkert Község Önkormányzata (7136 Fácánkert, Árpád u. 12., képviseli: Orbán Zsolt polgármester)
Fadd Nagyközség Önkormányzata (7133 Fadd, Dózsa Gy. u. 12., képviseli: Fülöp János polgármester)
Sióagárd Község Önkormányzata (7171 Sióagárd, Kossuth u. 9., képviseli: Gerő Attila polgármester) között az alulírt helyen és napon az alábbi feltételekkel:


I.
ÁLTALÁNOS RENDELKEZÉSEK


Fenti önkormányzatok képviselő-testületei Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 146.§. (1) bekezdésének felhatalmazása, valamint a Mötv. IV. fejezetében foglaltak alapján – a részt vevő települési önkormányzatok képviselő-testületei jóváhagyó határozatai szerint önkéntes és szabad elhatározásukból, egyenjogúságuk tiszteletben tartásával, arányos teherviselés mellett, a hatékonyabb és célszerűbb feladatellátás érdekében – a 2013. június 27. napján aláírt Tolna és környéke Szociális Alapszolgáltatási, Gyermekjóléti és Helyettes Szülői Társulása társulási megállapodást az alábbiak szerint módosítják: 

1. A Társulási megállapodás I.4. pontja helyébe az alábbi rendelkezés lép:

„4. A Társulás lakosságszáma: 20.311 fő
A társulást alkotó települések lakosságszámát a megállapodás 1. sz. melléklete tartalmazza.”

2. A Társulási megállapodás III.2. pontja f) alpontja 2.) pontja helyébe az alábbi rendelkezés lép:

„A személyes gondoskodást nyújtó ellátások (házi segítségnyújtás, jelzőrendszeres házi segítségnyújtás, családsegítés) igénybevételével kapcsolatos szabályokat és a fizetendő térítési díjak összegét, Fadd Nagyközség vonatkozásában az étkeztetés és nappali ellátás igénybevételével kapcsolatos szabályokat és a fizetendő térítési díjak összegét, továbbá a gyermekjóléti, gyermekvédelmi ellátásokat, azok igénybevételével kapcsolatos szabályokat, az esetleges térítési díjakat Tolna Város Önkormányzatának Képviselő-testülete által megalkotott rendelet határozza meg. A rendelet alapját képező feltételeket, térítési díjakat jelen rendelet 4. sz. melléklete tartalmazza.”


3. A Társulási megállapodás III.2. pontja i) alpontja az alábbiakkal egészül ki:

„A Társulás Fadd Nagyközség területén az étkeztetést és nappali ellátást igénybevevők egyszeri étkeztetését Fadd Nagyközség Önkormányzata Napközi Otthonos Konyhájától szerzi be a 2015. évi díjkalkuláció szerinti önköltségi áron.”


4. A Társulási megállapodás V.5) pontja az alábbiakkal egészül ki:

„A 2015. július 1. napjától 2015. december 1. napjáig terjedő – Magyar Államkincstár finanszírozása szempontjából átmenetinek számító – időszakban a finanszírozás az alábbiak szerint történik:
a) Fadd Nagyközség Önkormányzata a 2015. július 1. napjától járó normatívát és a feladatellátáshoz szükséges önkormányzati önrész összegét működési támogatásként átadja a Társulásnak, majd pénzügyileg elszámolnak egymással a ténylegesen felmerült költségek megtérítéséről a költségvetési beszámoló elfogadásakor.
b) Fadd Nagyközség önkormányzata a faddi feladatellátási hely (7133 Fadd, Mátyás király u. 11. sz.) működtetési, dologi kiadásainak finanszírozását (közüzemi szolgáltatások díjai, karbantartási, egyéb üzemeltetési költségek) megelőlegezi a költségvetési beszámoló elfogadásáig, amelynek kimutatott tényleges kiadásait Fadd Nagyközség Önkormányzatát a Társulással szemben terhelő működési hozzájárulás összegébe be kell  számítani.
c) Fadd Nagyközség Önkormányzata az adott kormányzati funkcióra a 2015. évi költségvetésében előirányzatként tervezett személyi juttatások és munkaadókat terhelő járulékok időarányos, 1 hónapra jutó összegét havonta, a bérkifizetés napja előtt 1 munkanappal működési támogatásként a Társulás számlájára utalja, majd pénzügyileg elszámolnak egymással a költségvetési beszámoló elfogadásakor.

5. A Társulási megállapodás 1. sz. melléklete helyébe jelen módosítás 1. sz. melléklete lép.

6. A Társulási megállapodás kiegészül a 4. sz. melléklettel.

 Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, Magyarország helyi önkormányzatairól szóló 2011. évi CLXXXIX. törvény, az államháztartásról szóló 2011. évi CXCV. törvény, a szociális igazgatásról és szociális ellátásokról szóló 1993. évi III. törvény, a gyermekek védelméről és a gyámügyi igazgatásról szóló 1997. évi XXXI. törvény, valamint a vonatkozó egyéb jogszabályok rendelkezései az irányadók.

Jelen megállapodást a felek átolvasás és együttes értelmezés után, mint akaratukkal mindenben megegyezőt jóváhagyólag aláírják.

Tolna, 2015.


Tolna Város Önkormányzata
Appelshoffer Ágnes polgármester


Fadd Nagyközség Önkormányzata		Sióagárd Község Önkormányzata
      Fülöp János polgármester				Gerő Attila polgármester




Bogyiszló Község Önkormányzata		Fácánkert Község Önkormányzata
     Tóth István polgármester			       Orbán Zsolt polgármester




Záradék:

A Tolna és környéke Szociális Alapszolgáltatási, Gyermekjóléti és Helyettes Szülői Társulása társulási megállapodása módosítását a társulás tagjait alkotó önkormányzatok képviselő-testületei az alábbi határozatokkal hagyták jóvá.

Tolna Város Önkormányzata:
Fadd Nagyközség Önkormányzata:
Bogyiszló Község Önkormányzata:
Sióagárd Község Önkormányzata:
Fácánkert Község Önkormányzata:

Tolna, 



						Ellenjegyzem:




								Ezerné dr. Huber Éva
									jegyző


1. sz. melléklet


A TÁRSULÁST ALKOTÓ TELEPÜLÉSEK LAKOSSÁGSZÁMA
2014. évi adatok




1. Tolna Város 						11.723fő
2. Fadd Nagyközség					  4.301 fő
3. Sióagárd Község					  1.315 fő
4. Bogyiszló Község					  2.267 fő
5. Fácánkert Község					     705 fő




4. sz. melléklet



Rendelet-alkotás alapját képező feltételek, térítési díjak


Alapellátások

Házi segítségnyújtás

Házi segítségnyújtás keretében a szolgáltatást igénybe vevő személy saját lakókörnyezetében kell biztosítani az önálló életvitel fenntartása érdekében szükséges ellátást. A házi segítségnyújtás keretében biztosítani kell:
a) az alapvető gondozási, ápolási feladatok elvégzését,
b) az önálló életvitel fenntartásában, az ellátott és lakókörnyezete higiéniás körülményeinek megtartásában való közreműködést,
c) a veszélyhelyzetek kialakulásának megelőzésében, illetve azok elhárításában való segítségnyújtást.
Családsegítés

Családsegítés keretében az önkormányzat segítséget nyújt a szociális és mentálhigiénés problémák, illetve egyéb krízishelyzet miatt segítségre szoruló személyek, családok számára az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése céljából.

Jelzőrendszeres házi segítségnyújtás

A jelzőrendszeres házi segítségnyújtás a saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott ellátás. A jelzőrendszeres házi segítségnyújtás keretében biztosítani kell:
a) az ellátott személy segélyhívása esetén az ügyeletes gondozónak a helyszínen történő haladéktalan megjelenését,
b) a segélyhívás okául szolgáló probléma megoldása érdekében szükséges azonnali intézkedések megtételét,
c) szükség esetén további egészségügyi vagy szociális ellátás kezdeményezését.


Intézményi jogviszony

A személyes gondoskodást nyújtó szociális ellátások igénybevétele önkéntes, az ellátást igénylő, illetve törvényes képviselője kérelmére történik. A kérelmet az intézmény vezetőjénél kell benyújtani.

A személyes gondoskodást nyújtó ellátások igénybevételéről az intézményvezető dönt.

Az intézményvezető döntése ellen az igénylő, illetve törvényes képviselő a vitatott döntésről szóló értesítés kézhezvételét követő 8 napon belül a Fenntartóhoz fordulhat jogorvoslatért.

A személyes gondoskodást nyújtó szociális ellátás igénybevételéről az intézményvezető megállapodást köt az ellátást igénybe vevővel, amelyben meg kell határozni:
a) az igénybevett ellátást,
b) az igénybevevő természetes személyazonosító adatait,
c) az ellátás kezdetének időpontját,
d) az intézményi ellátás időtartamát (határozott vagy határozatlan időtartam),
e) az igénybevevő számára nyújtott szolgáltatások részletes tartalmát,
f) a személyi térítési díj megállapítására, fizetésére vonatkozó szabályokat, amennyiben az ellátás térítési díj-fizetési kötelezettséggel jár,
g) az alapszolgáltatások körébe nem tartozó szolgáltatások térítési díját,
h) panasz esetén a jogorvoslati lehetőséget.

Külön eljárásban biztosítható az ellátás, ha 
a) az igénybe vevő önmaga ellátására teljesen képtelen és nincs olyan hozzátartozója, aki az ellátásáról gondoskodna,
b) a háziorvos, kezelőorvos szakvéleménye szerint soron kívüli szolgáltatás biztosítása indokolt,
c) az igénybevevő szociális helyzetében, egészségi állapotában olyan kedvezőtlen változás következett be, ami az ellátást indokolja,
d) az igénybevevő kapcsolata a vele együtt élő hozzátartozójával, eltartójával helyrehozhatatlanul megromlott és az ellátása így nem biztosított.
 
Külön eljárás nélkül biztosítható az ellátás, ha a kért szolgáltatás hiánya az igénylő életét vagy testi épségét veszélyezteti. Az írásos kérelmet és jövedelemigazolást ebben az esetben is mellékelni kell. Különösen indokolt az igény, ha a kérelmező egyedül él és önmaga ellátásában segítségre szorul.

A jogosultak érdekvédelmére vonatkozó részletes szabályokat az intézmény szervezeti és működési szabályzata, valamint házirendje határozza meg.

Intézményi jogviszony megszűnése

Az intézményi jogviszony megszűnik:
a) az intézmény jogutód nélküli megszűnésével,
b) a jogosult halálával,
c) határozott idő esetén a megjelölt időtartam lejártával,
d) a rendelet 19.§ (4) bekezdése szerinti megállapodás felmondásával.

Az intézményi jogviszony megszüntetése az intézményvezető hatásköre. Az ellátás megszüntetéséről írásban értesíti az ellátásban részesültet.


Intézményi térítési díjak


A személyes gondoskodás körébe tartozó szociális ellátások ellenértékeként térítési díjat (intézményi térítési díj) kell megállapítani. Az intézményi térítési díjat szolgáltatásonként kell meghatározni. Az intézményi térítési díj összege nem haladhatja meg a szolgáltatási önköltséget.

Az intézményekben nyújtott egyes ellátásokért, az azt igénybe vevők térítési díjat fizetnek (személyi térítési díj). A személyi térítési díjat utólag, a teljesített naptári hónap lezárását követő hó 10. napjáig kell megfizetni. A szociális alapszolgáltatás személyi térítési díjának megállapításánál a szolgáltatást igénybe vevő személy rendszeres havi jövedelmét, kiskorú igénybe vevő esetén a családban egy főre jutó rendszeres havi jövedelmet kell figyelembe venni.

A fenntartó ingyenes ellátásban részesíti azt az ellátottat, aki jövedelemmel nem rendelkezik.

Az intézményvezetőnek a térítési díj megállapítása során vizsgálni kell, hogy a kérelmező a Szoc. tv. 3.§ (3) bekezdés a.) pont hatálya alá tartozik-e. A térítési díjat a hazai és külföldről származó jövedelem együttes figyelembe vételével kell meghatározni.

A személyi térítési díj évente kétszer vizsgálható felül és változtatható meg a Szoc. tv szociális térítési díj felülvizsgálatára vonatkozó rendelkezései alapján.

Az intézményvezető – legfeljebb 6 hónapra – a térítési díj 50%-áig terjedő térítési díjkedvezményt adhat, ha az igénybevevő életkörülményeiben kedvezőtlen változás következett be. Különösen kedvezőtlen változás az elemi kár, lakásában bekövetkezett súlyos kár (pl. tűzeset, csőtörés, tetőszerkezet legalább 50%-át érintő viharkár), egészségi állapotrosszabbodás. 

Szociális alapszolgáltatások térítési díjai:

1. házi segítségnyújtás intézményi térítési díja			350,-Ft/óra
2. jelzőrendszeres házi segítségnyújtás				   20,-Ft/nap
(jövedelemtől függetlenül)

3. jelzőrendszeres házi segítségnyújtás szociálisan nem rászorult részére (jövedelemtől függetlenül)					 	 80,-Ft/nap	



A Társulási megállapodás III.2. pontja, i) alpontja alapján Fadd Nagyközség közigazgatási területén ellátott feladatok

Étkeztetés

Étkeztetés vonatkozásában szociálisan rászorult az a személy, aki:
a) hajléktalan,
b) jövedelemmel nem rendelkezik, 
c) önmaga ellátására nem képes,
d) az az igénylő, illetve az általa eltartott is, aki jövedelmétől függetlenül kora vagy egészségi állapota miatt nem képes az étkezéséről más módon gondoskodni.
Ingyenes étkezésben kell részesíteni azt a személyt, akinek a családja jövedelemmel nem rendelkezik.

Nappali ellátás

A nappali ellátás keretében az önkormányzat lehetőséget biztosít a 18. életévüket betöltött, egészségi állapotuk vagy idős koruk miatt szociális és mentális támogatásra szoruló, önmaguk ellátására részben képes személyek részére nappali tartózkodásra.
A nappali ellátás keretében az Idősek Klubjában az önkormányzat lehetőséget biztosít a napközbeni tartózkodásra, társas kapcsolatokra, valamint az alapvető higiéniai szükségletek kielégítésére, továbbá igény szerint megszervezi az ellátottak napközbeni étkeztetését.
A nappali ellátás szolgáltatásai:
a) napi egyszeri étkeztetés,
b) szabadidős programok, foglalkozások (sajtótermékek, könyvek, kártya- és társasjáték, tömegkommunikációs eszközök igénybevételének lehetősége, közösségi programok),
c) egészségügyi ellátás (alapellátáshoz, szakellátáshoz jutás megszervezése)
d) hivatalos ügyek intézése,
e) mentális gondozás.
Megszűnik a jogosult ellátása:
a) kéri az ellátás megszüntetését,
b) ápolásra szorul és házi segítségnyújtásra van szüksége,
c) kórokozó-hordozóvá válik,
d) közveszélyes, vagy többszöri agresszív, fenyegető magatartásával a közösséget zavarja és nem tud, vagy nem akar beilleszkedni,
e) a közösség sérelmére szabálysértést vagy bűncselekményt követ el.
Azonnali hatállyal meg kell tagadni az ellátást annak a jogosultnak, aki:
a) az ellátást ittas állapotban veszi igénybe,
b) az alapvető közegészségügyi, járványügyi szabályokat nem tartja be,
c) agresszív magatartásával zavarja a közösséget.

Térítési díjak:

Nappali ellátás és étkeztetés az Idősek Klubjában:			360,-Ft/ebéd
Szociális étkeztetés
	szállítással								380,-Ft/ebéd
szállítás nélkül							360,-Ft/ebéd

Nappali ellátás étkeztetés nélkül az Idősek Klubjában			térítésmentes

1

